Roomas võitis Yang kümnevõistluse viis esimes ala, kuid jäi ikkagi Johnsonist 55 punktiga maha. Põhjuseks Johnsoni mäekõrgune ülekaal kuulitõukes. Kui jäänud oli viimane ala, oli taivanlane  edestnud Johnsonit kõigil kuuel jooksu- ja hüppealal. Johnson domineeris kolmel heitealal ja juhtis võistlust 67-punktise edumaga. Johnsoni niivõrd napp edumaa tähendas seda, et ta võis 1500 meetri jooksus kaotada Yangile 10 sekundit. Ameeriklase strateegia oli püsida Yangi kõrval. Yang jõudis finiisse 4.48,5-ga, Johnson kaotas 1,2-ga. Mõlemad atleedid parandasid seejuures ka olümpiarekordit. Yang vajus nördinult oma treeneri käte vahele: "Ma lõin Johnsonit seitsmel alal, kuid ometi kaotasin."